Pentru a veni în sprijinul bucureștenilor care doresc să cumpere produse de calitate la prețuri rezonabile, Rareș Hopincă, city manager al Sectorului 5, a dezvăluit care sunt cele mai ieftine piețe din Capitală. Mai exact, acesta a explicat că Piața Rahova oferă cele mai bune prețuri pentru cumpărători, ea fiind urmată la mică distanță de Piața Obor.
"Prețurile cele mai bune din București, sau la concurență cu Piața Obor, sunt în Piața Rahova. Recomand să se meargă în Piața Rahova pentru a se face cumpărături, găsim și foarte mulți producători acolo, găsim și produse de bună calitate, din sudul Bucureștiului, din Giurgiu, din Teleorman, producători care deja vin de foarte mulți ani și vând în Piața Rahova", a declarat Rareș Hopincă, prefectul Capitalei.